rejauldu/bengali-wikipedia huggingface dataset:
আমিনুল হক বাদশা বা খন্দকার আমিনুল হক বাদশা (১৯৪৪–২০১৫) শেখ মুজিবুর রহমানের প্রথম প্রেস সচিব, মুক্তিযুদ্ধের সংগঠক, স্বাধীন বাংলা বেতার কেন্দ্রের অন্যতম প্রতিষ্ঠাতা, সাংবাদিক এবং গ্রন্থকার। প্রখ্যাত অভিনেতা রাজু আহমেদ, বাদশা’র অগ্রজ ছিলেন, যিনি ১৯৭২ সালে একটি হত্যাকাণ্ডের শিকার হন। আমিনুল তার ভাইয়ের লাশ নিয়ে বঙ্গবন্ধুর কাছে যান এবং এ হত্যার বিচার চান।    প্রারম্ভিক জীবন  আমিনুল হক ১৯৪৪ সালের ২৪ অক্টোবর কুষ্টিয়ার এক সাংস্কৃতিক পরিবারে জন্মগ্রহণ করেন। আমিনুলের বাবা খন্দকার লুৎফল হক রাজশাহী বেতারে নিবন্ধিত উচ্চাঙ্গ সঙ্গীতশিল্পী এবং নাট্যশিল্পী ছিলেন। আমিনুল হক ১৯৬২ সালে কুষ্টিয়া সরকারি কলেজে অধ্যায়নকালে কলেজের জিএস-এর দায়িত্ব পালন করেছিলেন। ঢাকা বিশ্ববিদ্যালয় থেকে সমাজবিজ্ঞানে এমএ করেন। পাকিস্তানী সামরিকজান্তা আইয়ুব খানের সময়ে ছাত্র রাজনীতি তথা ছাত্রলীগের রাজনীতিতে জড়িত থাকার কারণে বিভিন্ন সময়ে আমিনুলকে কারাবরণ করতে হয়। আমিনুল তৎকালীন ছাত্রলীগের সাংগঠনিক সম্পাদক ছিলেন।   মুক্তিযুদ্ধে ভূমিকা  আমিনুল স্বাধীন বাংলা বেতার কেন্দ্রের একজন প্রতিষ্ঠাতা এবং কর্মী ছিলেন। আমিনুল মুজিবনগর বাংলাদেশ মিশনের বহিঃপ্রচার বিভাগের সম্পাদক নিয়োজিত ছিলেন।   কর্মজীবন  ১৯৬৯ সালের আগরতলা ষড়যন্ত্র মামলা থেকে শেখ মুজিবুর রহমান মুক্তি পাবার পর আমিনুল তার প্রেস সচিব নিযুক্ত হন। ৭ই মার্চের ভাষণের সময়ে শেখ মুজিবুরের পাশে অন্যান্য ছাত্রনেতাদের সাথে আমিনুলও মঞ্চে ছিলেন। ৭৫’র এর পরে আমিনুল দেশ ছাড়তে বাধ্য হন। সেখান থেকে তিনি ভারত ও ইংল্যান্ডের বিভিন্ন সংবাদমাধ্যমের সংবাদদাতা হিসেবে কাজ করেছেন। এছাড়া আমিনুল এটিএন বাংলার যুক্তরাষ্ট্র শাখায় দীর্ঘদিন কাজ করেছেন।   মৃত্যু  ১০ ফেব্রুয়ারী ২০১৫ আমিনুল হক ৬৯ বছর বয়সে লন্ডনে ইন্তেকাল করেন। ১৩ ফেব্রুয়ারী সেখানকার ব্রিকলেন জামে মসজিদে আমিনুলের প্রথম জানাজা এবং নাগরিক শোকসভা অনুষ্ঠিত হয়। পরে বাংলাদেশ বিমানের একটি ফ্লাইটে তার মরদেহ দেশে আনা হয়।) প্রখ্যাত লন্ডন প্রবাসী সাংবাদিক আবদুল গাফফার চৌধুরী এ প্রসঙ্গে বলেন   আরও দেখুন   স্বাধীন বাংলা বেতার কেন্দ্র   তথ্যসূত্র    বহিঃসংযোগ   বাদশা : দেশ এক আপনজন হারাল -আব্দুল গাফফার চৌধুরী লিখিত ওবিচুয়ারী  বিদায়, বাদশা ভাই — আমির হোসেন (উপদেষ্টা সম্পাদক, ডেইলি সান) লিখিত ওবিচুয়ারী,  বিষয়শ্রেণী:১৯৪৪-এ জন্ম বিষয়শ্রেণী:২০১৫-এ মৃত্যু বিষয়শ্রেণী:কুষ্টিয়ার ব্যক্তি বিষয়শ্রেণী:কুষ্টিয়া সরকারি কলেজের প্রাক্তন শিক্ষার্থী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:মুক্তিবাহিনী বিষয়শ্রেণী:বাংলাদেশী সাংবাদিক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
thumb|ডোরেমন মাঙ্গা ধারাবাহিকের প্রথম অধ্যায়ের প্রচ্ছদ।  ডোরেমন জাপানী শিশুতোষ মাঙ্গা ধারাবাহিক যা ফুজিকো ফুজিও কর্তৃক রচিত এবং সচিত্রকৃত। এটি এটা শোগাকুকান কর্তৃক বিভিন্ন শিশুদের কমিকস পত্রিকায় ধারাবাহিকভাবে প্রকাশিত হয়েছে। শোগাকুকান কর্তৃক তানকোবোন থেকে তেনতোমুসি কমিকস মুদ্রিত মোট আটশত পঞ্চাশ অধ্যায় সংগ্রহ করা হয়। প্রথম খণ্ড জুলাই ৩১, ১৯৭৪ সালে প্রকাশিত হয় এবং শেষ পয়তাল্লিশতম খণ্ড প্রকাশিত হয় এপ্রিল ২৬, ১৯৯৪ সালে। ধারাবাহিকটি একটি কানহীন রোবোটিক বিড়াল ডোরেমন-কে নিয়ে, যে ২২-শ শতাব্দী থেকে বর্তমান সময়ে আসে নোবিতা নোবি নামক এক স্কুলছাত্রকে সাহায্য করতে।  খন্ডের তালিকা  আরো দেখুন  ডোরেমন চলচ্চিত্রের তালিকা  তথ্যসূত্র  ডোরেমন অ বিষয়শ্রেণী:মাঙ্গা খণ্ড ও অধ্যায়ের তালিকা
হাতিয়া থানা বাংলাদেশের নোয়াখালী জেলার অন্তর্গত হাতিয়া উপজেলার একটি থানা।   প্রতিষ্ঠাকাল  ১৭৯৩ সালে হাতিয়া থানা প্রতিষ্ঠিত হয়।   প্রশাসনিক এলাকাসমূহ  হাতিয়া উপজেলার ১টি পৌরসভা ও ১১টি ইউনিয়নের প্রশাসনিক কার্যক্রম হাতিয়া থানার আওতাধীন।  পৌরসভা:  হাতিয়া  ইউনিয়নসমূহ:  ১নং হরণী  ২নং চানন্দী  ৩নং সুখচর  ৪নং নলচিরা  ৫নং চর ঈশ্বর (ভাসানচর ব্যতীত)  ৬নং চর কিং  ৭নং তমরদ্দি  ৮নং সোনাদিয়া  ৯নং বুড়িরচর  ১০নং জাহাজমারা  ১১নং নিঝুমদ্বীপ   আরও দেখুন   হাতিয়া উপজেলা  নোয়াখালী জেলা   তথ্যসূত্র    বহিঃসংযোগ   বিষয়শ্রেণী:নোয়াখালী জেলার থানা বিষয়শ্রেণী:হাতিয়া উপজেলা
ফিলিপ গ্লাস (জন্ম ৩১ জানুয়ারী, ১৯৩৭) একজন আমেরিকান সুরকার এবং পিয়ানোবাদক । তাকে বিংশ শতাব্দীর শেষের দিকের সবচেয়ে প্রভাবশালী সুরকারদের একজন হিসেবে ব্যাপকভাবে বিবেচনা করা হয়।   গ্লাসের কাজ মিনিমালিজমের সাথে যুক্ত, যা পুনরাবৃত্তিমূলক বাক্যাংশ এবং পরিবর্তনশীল স্তর থেকে তৈরি।   তিনি নিজেকে "পুনরাবৃত্ত কাঠামোর সাথে সঙ্গীত" এর একজন সুরকার হিসেবে বর্ণনা করেছিলেন, যা তিনি শৈলীগতভাবে বিকশিত হতে সাহায্য করেছেন।   গ্লাস ১৯৬৮ সালে ফিলিপ গ্লাস এনসেম্বল প্রতিষ্ঠা করে। তিনি ১৫টি গীতিনাট্য, অসংখ্য চেম্বার অপেরা এবং মিউজিক্যাল থিয়েটার রচনা, ১৪টি সিম্ফনি, ১২টি কনসার্টো, নয়টি স্ট্রিং কোয়ার্টেট, বিভিন্ন অন্যান্য চেম্বার সঙ্গীতের টুকরো এবং অনেক চলচ্চিত্রের স্কোর লিখেছেন। তিনি চারটি গ্র্যামি পুরস্কারের জন্য মনোনয়ন পেয়েছেন, যার মধ্যে রয়েছে সত্যাগ্রহ (১৯৮৭) এবং স্ট্রিং কোয়ার্টেট নং ২ (১৯৮৮) এর জন্য সেরা সমসাময়িক ধ্রুপদী রচনার জন্য দুটি। তিনি মার্টিন স্করসেসির কুন্ডুন (১৯৯৭), স্টিফেন ডালড্রির দ্য আওয়ার্স (২০০২) এবং রিচার্ড আইরের নোটস অন আ স্ক্যান্ডাল (২০০৬) এর জন্য তিনটি একাডেমি পুরস্কারের জন্য সেরা মৌলিক স্কোরের মনোনয়ন পেয়েছেন। তিনি মিশিমা: আ লাইফ ইন ফোর চ্যাপ্টারস (১৯৮৫), হ্যামবার্গার হিল (১৯৮৭), দ্য থিন ব্লু লাইন (১৯৮৮), ক্যান্ডিম্যান (১৯৯২), দ্য ট্রুম্যান শো (১৯৯৮) এবং দ্য ইলিউশনিস্ট (২০০৬) এর জন্যও সুর রচনা করেছিলেন।  গ্লাস আইনস্টাইন অন দ্য বিচ (১৯৭৬), সত্যগ্রহ (১৯৮০), আখনাতেন (১৯৮৩), দ্য ভয়েজ (১৯৯২) এবং দ্য পারফেক্ট আমেরিকান (২০১৩) অপেরা রচনার জন্য পরিচিত। তিনি ব্রডওয়ে প্রযোজনাগুলির জন্যও স্কোর লিখেছিলেন, যেমন দ্য এলিফ্যান্ট ম্যান (২০০২), দ্য ক্রুসিবল (২০১৬), এবং কিং লিয়ার (২০১৯) এর পুনরুজ্জীবন। শেষোক্তটির জন্য তিনি একটি নাটকে অসাধারণ সঙ্গীতের জন্য ড্রামা ডেস্ক পুরস্কার জিতেছিলেন।  গ্লাস অনেক প্রশংসা পেয়েছে, যার মধ্যে রয়েছে একটি বাফটা পুরস্কার, একটি ড্রামা ডেস্ক পুরস্কার এবং একটি গোল্ডেন গ্লোব পুরস্কার, পাশাপাশি তিনটি একাডেমি পুরস্কার, চারটি গ্র্যামি পুরস্কার এবং একটি প্রাইমটাইম এমি পুরস্কারের জন্য মনোনয়ন। তিনি ১৯৯৫ সালে ফরাসি শিল্প ও সাহিত্য নিশান, ২০১০ সালে ন্যাশনাল মেডেল অফ আর্টস, ২০১৮ সালে কেনডি সেন্টার হনরস এবং ২০২০ সালে গ্র্যামি পুরস্কার ও পেয়েছেন। ২০২৫ সালে, তিনি ওয়ার্ল্ড সাউন্ডট্র্যাক একাডেমি থেকে আজীবন সম্মাননা লাভ করেন।   তথ্যসূত্র   বিষয়শ্রেণী:মার্কিন সুরকার বিষয়শ্রেণী:মার্কিন বৌদ্ধ বিষয়শ্রেণী:১৯৩৭-এ জন্ম বিষয়শ্রেণী:মার্কিন সঙ্গীতশিল্পী বিষয়শ্রেণী:মার্কিন সঙ্গীতশিল্পী-গীতিকার বিষয়শ্রেণী:প্রাইমটাইম এমি পুরস্কার বিজয়ী বিষয়শ্রেণী:গ্র্যামি আজীবন সম্মাননা পুরস্কার প্রাপক বিষয়শ্রেণী:বাফটা পুরস্কার বিজয়ী বিষয়শ্রেণী:গোল্ডেন গ্লোব পুরস্কার বিজয়ী বিষয়শ্রেণী:একাডেমি পুরস্কার বিজয়ী বিষয়শ্রেণী:মার্কিন ট্যাক্সি চালক
থাম্ব|250px|ভারতের পশ্চিমবঙ্গ রাজ্যে নিউ জলপাইগুড়ি জংশন রেলওয়ে স্টেশনে একজোড়া চলন্ত সিঁড়ি। thumb|250px|কলকাতার একটি মেট্রো স্টেশনের ভিতরে চলমান সিঁড়ি, ভারত  চলন্ত সিঁড়ি বা চলমান সিঁড়ি কিংবা এস্কেলেটর () হলো একধরনের সিঁড়ি, এটি যেকোনো ভবন বা স্থাপনার বিভিন্ন তলা মধ্যকার মানুষদের বহন করে নিয়ে যায়। চলন্ত সিঁড়ির ধাপগুলো রোলার শিকলের উপর বসিয়ে একটি বৈদ্যুতিক মোটর দিয়ে নির্দিষ্ট গতিপথে টেনে নেওয়া হয়। প্রয়োজন অনুসারে একই চলন্ত সিঁড়িকে ঊর্ধ্বমুখী বা নিম্নমুখী করা যায়।  যেসব জায়গায় লিফট অনুপযুক্ত সেসব জায়গায় চলন্ত সিঁড়ি ব্যবহার করা হয়। অনেকসময় কোনো স্থাপনায় একসাথে লিফট ও চলন্ত সিঁড়ি ব্যবহার করা হয়ে থাকে।   ইতিহাস   তথ্যসূত্র   বহিঃসংযোগ     A videoclip: escalators with transparent sides showing the mechanism in operation.   illustrated description of escalators on the London Underground and their advantages over lifts    বিষয়শ্রেণী:উলম্বিক যান্ত্রিক বাহন বিষয়শ্রেণী:২০শ শতাব্দীর উদ্ভাবন বিষয়শ্রেণী:পথচারী অবকাঠামো বিষয়শ্রেণী:মার্কিন উদ্ভাবন
থাম্ব|300x300পিক্সেল| একটি আধুনিক সাদা কফি টেবিল কফি টেবিল হলো একটি ছোটো ও খাটো টেবিল যা পানীয়, রিমোট, ম্যাগাজিন, বই, আলংকারিক বস্তু এবং অন্যান্য ছোট জিনিসগুলো সহজভাবে বসার জায়গায় রাখার উদ্দেশ্যে স্থাপন করার জন্য ডিজাইন করা হয়েছে।Edward T. Joy, The Country Life book of English Furniture, Pub: Hamlyn.Max Robinson, Going for a Song: English Furniture, Pub: BBC.R. W. Symonds & B. B. Whineray, Victorian Furniture, Pub: Country Life Ltd.  বেশিরভাগ কফি টেবিল কাঠ, নকল কাঠ, কাচ এবং ধাতুর তৈরি। সাধারণত স্টেইনলেস স্টিল বা অ্যালুমিনিয়াম দিয়ে এর ক্যাবিনেট বা ড্রয়ার তৈরি করা হতে পারে।  কফি টেবিল প্রাথমিকভাবে রেনেসাঁ ইংল্যান্ডে নির্মিত বলে মনে করা হয়।   উৎপত্তি  থাম্ব| জাপানি স্টাইলের কফি টেবিল ইউরোপে প্রথমে টেবিলগুলি বিশেষভাবে ডিজাইন করা হয়েছিল এবং বলা হয় কফি টেবিল ভিক্টোরিয়ান যুগের শেষের দিকে ব্রিটেনে তৈরি করা হয়েছিল। থাম্ব| একটি হোটেল রুমে পালঙ্ক ও কফি টেবিল  কফি টেবিলগুলিকে ছোটো ও খাটো টেবিল হিসাবে ডিজাইন করা হয়েছিল, এবং এই ধারণাটি চা বাগানে ব্যবহৃত টেবিলগুলির উপর ভিত্তি করে উসমানীয় সাম্রাজ্য থেকে এসেছে। যেহেতু ১৮৭০ ও ১৮৮০ এর দশকে অ্যাংলো-জাপানি শৈলী ব্রিটেনে জনপ্রিয় ছিল, এবং জাপানে খাটো টেবিল একটি সাধারণ ব্যপার ছিল, এটিকে ছোটো ও খাটো টেবিলের ধারণার জন্য সমানভাবে সম্ভাব্য উৎস বলে মনে হয়।  ১৯ শতকের শেষের দিক থেকে, পুনরুজ্জীবনবাদের জনপ্রিয়তার কারণে পরবর্তীতে অনেক কফি টেবিলের অনেক শৈলী তৈরি করা হয়েছিল। ১৯৫০ এর দশকের পর থেকে টেলিভিশন সেটের ক্রমবর্ধমান প্রাপ্যতার সাথে, কফি টেবিলের মাঝে তাদের নিজস্বতা এসেছিল, যেহেতু সেগুলি যথেষ্ট ছোটো, এমনকি তাদের উপর কাপ এবং চশমা থাকলেও, টিভি দেখতে বাধা দেয় না।   তথ্যসূত্র   বিষয়শ্রেণী:টেবিল
অরুণাচল প্রদেশ বিধানসভা ভারতের উত্তর-পূর্বাঞ্চলীয় রাজ্য অরুণাচল প্রদেশের এককক্ষীয় বিধানসভা। বিধানসভা ভবন রাজ্যের রাজধানী ইটানগরে অবস্থিত। অরুণাচল প্রদেশ বিধানসভা ৬০ জন বিধায়ককে নিয়ে গঠিত। তারা একক-আসনবিশিষ্ট নির্বাচনী কেন্দ্র থেকে নির্বাচিত হন। থাম্ব|অরুণাচল প্রদেশ জেলা মানচিত্র  ইতিহাস  ১৯৬৯ সালের ২৯ ডিসেম্বর, অসমের রাজ্যপালের নেতৃত্বে উত্তর-পূর্ব সীমান্ত এজেন্সির (অধুনা অরুণাচল প্রদেশ) সর্বোচ্চ উপদেষ্টা সংস্থা এজেন্সি কাউন্সিল গঠিত হয়। ১৯৭২ সালের ২ অক্টোবর এজেন্সি কাউন্সিলের বদলে প্রদেশ কাউন্সিল গঠিত হয়। ১৯৭৫ সালের ১৫ আগস্ট, প্রদেশ কাউন্সিলটিকে রাজ্য বিধানসভায় পরিণত করা হয়। প্রথমদিকে বিধানসভায় ৩৩ জন সদস্য ছিলেন (৩০ জন একক-আসনবিশিষ্ট নির্বাচনী কেন্দ্র থেকে প্রত্যক্ষভাবে নির্বাচিত এবং ৩ জন কেন্দ্রীয় সরকার কর্তৃক মনোনীত)। ১৯৮৭ সালের ২০ ফেব্রুয়ারি অরুণাচল প্রদেশ পূর্ণাঙ্গ রাজ্যের মর্যাদা লাভ করলে বিধানসভার সদস্য সংখ্যা বাড়িয়ে ৬০ করা হয়।   তথ্যসূত্র    বহিঃসংযোগ   Government of Arunachal Pradesh, Official website    বিষয়শ্রেণী:ভারতের রাজ্য বিধানসভা বিষয়শ্রেণী:অরুণাচল প্রদেশের রাজনীতি বিষয়শ্রেণী:এককক্ষীয় আইনসভা বিষয়শ্রেণী:অরুণাচল প্রদেশ সরকার বিষয়শ্রেণী:এক কক্ষবিশিষ্ট আইনসভা
মাইকেল অউজিয়ালো (Michael Ausiello) (২৩ ফেব্রুয়ারি, ১৯৭২) হচ্ছেন একজন মার্কিন টেলিভিশনের সাংবাদিক এবং অভিনেতা। তিনি টিভি গাইডের একজন সিনিয়র লেখক। ২৮ মে, ২০০৮ এ অসিলো সাপ্তাহিক বিনোদনের জন্য টিভি গাইড ছেড়ে দেন। এবং ২০০৮ এর ২ জুলাই নিজের প্রথম ব্লগ লিখেন। ২০১০ এ তিনি নতুন টিভি সাইট টিভি লাইন খুলেন।  প্রাথমিক জীবন এবং শিক্ষা অউজিয়ালো নিউ জার্সির রোসেলো পার্কে বড় হয়েছেন।Gillette, Felix. "The Doctor Is In: TV addicts cut off by the W.G.A. turn to 'TV Guide' guy" , The New York Observer, November 15, 2007. Accessed November 28, 2007. তিনি ক্যালিফোর্নিয়ার সাউদার্ন বিশ্ববিদ্যালয় থেকে স্নাতক পাস করেন এবং সোপ ইন ডেথ ম্যাগাজিনের সিনিয়র সম্পাদক হিসেবে দায়িত্ব পালন করেন।  পেশা অউজিয়ালো ২০০০ সালে টিভি গাইডের জন্য লিখালিখি শুরু করেন। টিভি গাইডে আট বছর অতিক্রম করার পর তিনি ম্যাগাজিন এবং তার ওয়েবসাইট উভয়ের জন্য লেখা শুরু করেন। অউজিয়ালোর দ্য অউজিয়ালো রিপোর্টের ভডকাস্ট ভার্সন ছিল।  অউজিয়ালো টিভি গাইড ছাড়াও টুডে, গুড মর্নিং আমেরিকা, ফক্স এন্ড ফ্রেন্ডস, আমেরিকান মর্নিং, ইনসাইড এডিশন, এক্সট্রা, এক্সেস হলিউড, এবং এন্টারটেইনমেন্ট টুনাইটে অবদান রাখেন। তিনি সিরিয়াস স্যাটেলাইট রেডিওর' জনপ্রিয় অনুষ্ঠান, "OutQ in the Morning" (Channel 109)এ প্রায় প্রতি শুক্রবার উপস্থাপক ল্যারি ফ্রিকের সাথে থাকতেন। সেখানে তারা বিভিন্ন বিষয় নিয়ে আলোচনা করতেন।   বিভিন্ন ধরিনের অভিনেতা ও প্রযোজক যেমন এমি শেরম্যান-পাল্লাদিনোর মত মানুষদের সাথে থাকার সুবাদে অউজিয়ালো গিলমোর গার্লস, ভেরোনিকা মার্স, এবং স্কার্বস এ অভিনয় করেন।  ব্যক্তিগত জীবন অউজিয়ালো একজন পেস্কা-নিরামিষাষী, সাম্প্রতিক সময়গুলোতে নিউ ইয়র্ক এবং লস এঞ্জেলসে বাস করছেন।  অউজিয়ালো একজন পুরুষ সমকামী এবং আলোকচিত্রী কিট কাওয়ানকে (Kit Cowan) বিবাহ করেছেন। ২০১৫ সালের ৫ ফেব্রুয়ারি কাওয়ান দুরারোগ্য রোগ নিউরোএন্ড্রোকিন ক্যান্সারে মৃত্যুবরণ করেন। অউজিয়ালো তার ২০১৭ সালের স্মৃতিকথা স্পয়লার এলার্ট: দ্য হিরো ডাইস (Spoiler Alert: The Hero Dies) এ কিটের শেষ সময়ের কথা এবং তাদের ১৩ বছরের সম্পর্কের কথা ধারবাহিকভাবে লিপিবদ্ধ করেন।  চলচ্চিত্রপরিচিতি  চলচ্চিত্র  বছর নাম চরিত্র Notes ২০১৩ হি ইজ ওয়ে মোর ফেমাস দ্যন ইউ  মাইকেল অউজিয়ালো   টেলিভিশন  বছর নাম চরিত্র Notes ২০০৫ গিলমোর গার্লস ক্রেতা Episode: "But I'm a Gilmore!" ২০০৬ The 411  Correspondent  2006 ভেরোনিকা মার্স লজ্জ্বাপ্রাপ্ত ব্যক্তি Episode: "The Quick and the Wed" ২০০৭ এক্সট্রা Himself ১ এপিসোড ২০০৭ স্কার্ব Obstetrician Episode: "My Road to Nowhere" ২০০৭-১০ এন্টারটেইনমেন্ট টুনাইট Himself 10 episodes ২০০৯-১০ দ্য আর্লি শো Himself ২ এপিসোড ২০১২ কউগার টাউন Bartender  2013 বডি অব প্রুফ কবর খোদক Episode: "Daddy Issues" ২০১৫ Cocktails & Classics Himself ২ এপিসোড ২০১৬ Gilmore Girls: A Year in the Life Guy Eating Salad in Stairwell Episode: "Spring"  গ্রন্থপঞ্জি Spoiler Alert: The Hero Dies: A Memoir of Love, Loss, and Other Four-Letter Words (2017)  তথ্যসূত্র  বহিঃসংযোগ  TVLine  বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:সমকামী অভিনয়শিল্পী বিষয়শ্রেণী:নিউ জার্সির অভিনেতা বিষয়শ্রেণী:মার্কিন যুক্তরাষ্ট্রের এলজিবিটিকিউ বিনোদন শিল্পী বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন পুরুষ সাংবাদিক বিষয়শ্রেণী:সমকামী লেখক বিষয়শ্রেণী:মার্কিন সমকামী লেখক বিষয়শ্রেণী:২১শ শতাব্দীর মার্কিন অভিনেতা
অঙ্গদ (সংস্কৃত: अङ्गदः) হল হিন্দুধর্মের কিংবদন্তি বানর। তিনি রামকে তার স্ত্রী সীতাকে খুঁজে পেতে এবং মহাকাব্য রামায়ণে সীতার অপহরণকারী রাবণের সাথে যুদ্ধ করতে সাহায্য করেন। তিনি কিষ্কিন্ধ্যার রাজপুত্র, এবং পরে রাজ্যের রাজা হন।   কিংবদন্তি  থাম্ব|অঙ্গদ নারন্তককে হত্যা করে অঙ্গদ হলেন শক্তিশালী বানর রাজা বালী ও তারার পুত্র। তিনি সুগ্রীবের ভ্রাতুষ্পুত্র। রাম ও সুগ্রীব তার পিতাকে হত্যা করার পর, অঙ্গদ রাবণের বন্দীদশা থেকে সীতাকে উদ্ধার করতে রামের বাহিনীর সাথে যোগ দেন।  রাজা রামকে তার স্ত্রীকে খুঁজে পেতে এবং উদ্ধার করতে সাহায্য করার প্রতিশ্রুতি পূরণ করতে ব্যর্থ হওয়ার পর অঙ্গদ ও তারা রাম ও তার ভাই লক্ষ্মণকে সুগ্রীবের সাথে পুনর্মিলন করতে সাহায্য করে। একত্রে, তারা সুগ্রীবকে রামের প্রতি তার অঙ্গীকারকে সম্মান করতে রাজি করাতে সক্ষম হয়, তার সময় তার মদ্যপানে ব্যয় করার পরিবর্তে। এরপর সুগ্রীব রামকে সাহায্য করার জন্য বনরদের ব্যবস্থা করেন এবং বানর সেনাবাহিনীকে সংগঠিত করেন যা রাবণের রাক্ষস নিমন্ত্রণকর্তার সাথে যুদ্ধ করবে। অঙ্গদ বিশেষ অনুসন্ধান দলের নেতৃত্ব দেয়, যেটি হনুমান ও জাম্ববান নিয়ে গঠিত এবং রামের স্ত্রী সীতাকে খুঁজে পেতে সক্ষম হয়।   তথ্যসূত্র    বহিঃসংযোগ   Angada, Encyclopedia  বিষয়শ্রেণী:রামায়ণের বানর বিষয়শ্রেণী:রামায়ণের চরিত্র বিষয়শ্রেণী:পৌরাণিক বানর
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল। সরকারি প্রতিষ্ঠান হিসাবে রেখে দেয়া হলো; অপসারণ প্রস্তাবনায় সংশোধন আবশ্যাক। Ashiq Shawon (আলাপ) ০৫:৪৭, ৭ মে ২০২৪ (ইউটিসি) তালতলী সরকারি প্রাথমিক বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য মাধ্যমিক বিদ্যালয় নয়। ঐতিহাসিক গুরুত্ব নেই। স্থাপনকালের কোনো প্রমাণ নেই। উল্লেখযোগ্য  প্রচার নেই। তথ্যসূত্রগুলো উল্লেখযোগ্যতা প্রমাণ করছে না। অর্ঘ্য বড়ুয়া (আলাপ) ০৫:০০, ৩০ এপ্রিল ২০২৪ (ইউটিসি)  @অর্ঘ্য বড়ুয়া অপসারণ প্রস্তাবনা দেওয়ার পূর্বে নিবন্ধটি পড়েছেন? এটা মাধ্যমিক বিদ্যালয় কীভাবে হলো? অনুগ্ৰহ করে কপি পেস্ট অপসারণ প্রস্তাবনা দিবেন না। —শাকিল (আলাপ · অবদান) ০৫:৫১, ৩০ এপ্রিল ২০২৪ (ইউটিসি) @MdsShakil বিদ্যালয়টি একটি মাধ্যমিক বিদ্যালয়। নিবন্ধে শ্রেণি ১-৮ উল্লেখ আছে। যদিও তথ্যসূত্র নেই। আরও নির্দিষ্ট করে বললে নিম্ন মাধ্যমিক বিদ্যালয় বা মিডল স্কুল। আমি প্রস্তাবনা দেয়ার পূর্বে নিশ্চিত হয়েছি, যে এটি অপসারণ যোগ্য কিনা। তাছাড়া অন্য নিবন্ধগুলোর সমস্যা একই বলে প্রস্তাবে কারণও একই দেয়া হয়েছে। অর্ঘ্য বড়ুয়া (আলাপ) ১৫:২৯, ৩০ এপ্রিল ২০২৪ (ইউটিসি)   @অর্ঘ্য বড়ুয়া দাদা, আমার মনে হচ্ছে আপনি যেভাবে গণহারে নিবন্ধের অপসারণ প্রস্তাবনা দিচ্ছেন,  সেটা নিশ্চিত হতে অসুবিধা হচ্ছে। একটা নিবন্ধ অপসারণ প্রস্তাবনা দেওয়ার আগে ভালোভাবে যাচাই করা হলে ভালো হয়। ~ Deloar Akram (আলাপ • অবদান • লগ) ০৯:১২, ৩ মে ২০২৪ (ইউটিসি) @DeloarAkram প্রস্তাবনা দেয়ার পূর্বে আমি যথাসম্ভব নিশ্চত হয়ে নেয়ার চেষ্টা করছি যে নিবন্ধগুলো আদৌ অপসারণ যোগ্য কিনা। আমি গণহারে বা নির্বিচারে প্রস্তাবনা দিচ্ছি না। কারণ, নিবন্ধগুলো আমি পূর্বেই নির্বাচন করেছি। দীর্ঘ সময় পরও মানোন্নয়ন হয়নি বলেই অপসারণের প্রস্তাবনা দিয়েছি। ধন্যবাদ। অর্ঘ্য বড়ুয়া (আলাপ) ১২:১৬, ৩ মে ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ইতিহাস    ঘটনাবলী    জন্ম   ১৯২৯ইং - মাইকেল আতিয়াহ্ ফিল্ডস পদক বিজয়ী একজন প্রথিতযশা ইংরেজ গণিতবিদ।  ১৯৭৪ইং - চেতন ভগত, ভারতের প্রখ্যাত ঔপন্যাসিক, নিবন্ধকার, বক্তা ও চিত্ৰনাট্যকার।   মৃত্যু   ১৯৯৪ইং - রিচার্ড নিক্সন, মার্কিন যুক্তরাষ্ট্রের ৩৭তম রাষ্ট্রপতি। এমিলিও জিনো সেগরে - ইতালীয় পদার্থবিজ্ঞানী,  প্রতিপ্রোটন আবিষ্কারক (জ. ফেব্রুয়ারি ১, ১৯০৫)   ছুটি এবং অন্যান্য    বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:বৈশাখ
বনবিদ্যা ও পরিবেশ বিজ্ঞান ইনস্টিটিউট পরিবেশ ও বন মন্ত্রণালয় এবং বাংলাদেশ বন বিভাগের সহযোগিতায় চট্টগ্রাম বিশ্ববিদ্যালয়ের অধীন ১৯৭৬ সালে প্রতিষ্ঠিত একটি ইনস্টিটিউট। এটি বাংলাদেশের বনবিদ্যা ও পরিবেশ বিজ্ঞান শিক্ষার অগ্রগামী প্রতিষ্ঠান। পরে, ১৯৯৬ সালে এটির নামকরণ করা হয় ইনস্টিটিউট অফ ফরেস্ট্রি অ্যান্ড এনভায়রনমেন্টাল সায়েন্সেস। ইনস্টিটিউট ১৯৭৭-৭৮ সালে নতুন নিয়োগপ্রাপ্ত ACF (অ্যাসিস্ট্যান্ট কনজারভেটর অফ ফরেস্ট) কে ইন-সার্ভিস ট্রেনিং (মাস্টার অফ ফরেস্ট্রি) ডিগ্রী প্রদান করা শুরু করে। ৪-বছরের B.Sc (অনার্স) কোর্স ১৯৭৮-৭৯ সালে বনবিদ্যায়, M.Sc. ১৯৯৬ সালে বনবিদ্যায়, B.Sc. (অনার্স) ২০০০-২০০১ সালে পরিবেশ বিজ্ঞানে এবং ২০০৪ সালে পরিবেশ বিজ্ঞানে M.Sc. শুরু করা হয়।   আরও দেখুন    বাংলাদেশে বনায়ন   তথ্যসূত্র   বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:বাংলাদেশের বনবিদ্যা বিষয়শ্রেণী:চট্টগ্রাম বিশ্ববিদ্যালয়ের ইনস্টিটিউটসমূহ বিষয়শ্রেণী:উইকিউপাত্তে স্থানাঙ্ক আছে
এ.টি.এম. জাফর আলম (৫ মে ১৯৪৭ - ২৫ মার্চ ১৯৭১) ছিলেন বাংলাদেশের একজন প্রখ্যাত ছাত্র নেতা। মুক্তিযুদ্ধে অনন্য সাধারণ অবদানের জন্য ২০১৯ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়। জাফর আলমের রাজনীতির সূচনা বিদ্যালয়ে অধ্যয়নরত থাকাকালেই। মহেশখালী উচ্চ বিদ্যালয়ে পড়াশোনার সময়েই ছাত্রলীগের রাজনীতিতে জড়িয়ে পড়েন। পরবর্তীতে চট্টগ্রাম কলেজে অধ্যয়নকালে চট্টগ্রাম কলেজ ছাত্রলীগের দপ্তর সম্পাদক নির্বাচিত হন তিনি। তিনি পূর্ব পাকিস্তান ছাত্রলীগের কেন্দ্রীয় কমিটির সাহিত্য সম্পাদক এবং ঢাকা বিশ্ববিদ্যালয়ের ইকবাল হল ছাত্রলীগের সাধারণ সম্পাদক (১৯৬৯) ও পরবর্তীতে সভাপতি (১৯৭১) নির্বাচিত হন। ঢাবি ইকবাল হল ছাত্র সংসদের নির্বাচিত সাহিত্য সম্পাদকের দায়িত্ব পালনকালে তাঁর সম্পাদনায় প্রকাশিত হয় ইকবাল হল বার্ষিকী 'কষ্টিপাথর'। তিনি ১৯৭০ সালে ছাত্রলীগের কেন্দ্রীয় কমিটির সদস্য হিসেবে স্বাধীন বাংলা সংগ্রাম পরিষদের সদস্যও নির্বাচিত হন।   জন্ম ও পারিবারিক পরিচিতি  শহিদ এটিএম জাফর আলম সিএসপি ১৯৪৭ সালের ৫ মে তৎকালীন ব্রিটিশ ভারতের বেঙ্গল প্রেসিডেন্সীর (বর্তমানঃ বাংলাদেশ) কক্সবাজার জেলাধীন উখিয়া উপজেলার হলদিয়া পালং ইউনিয়নের রুমখাঁ পালং গ্রামের মাতব্বর পাড়ায় জন্মগ্রহণ করেন। পিতা সৈয়দ হোছাইন ছিলেন একজন স্কুল শিক্ষক ও মাতা আলমাস খাতুন একজন গৃহিণী। আট ভাই ও এক বোনের মধ্যে তিনি প্রথম। তাঁর কনিষ্ঠ ভাই মোহাম্মদ শফিউল আলম বিশ্বব্যাংকের বিকল্প নির্বাহী পরিচালক  ও বাংলাদেশের ২১তম মন্ত্রিপরিষদ সচিব । তাঁর আরেক ভাই অধ্যক্ষ মোহাম্মদ শাহ আলম জনপ্রতিনিধি হিসেবে স্থানীয় সরকারের গুরুত্বপূর্ণ অঙ্গ ইউনিয়ন পরিষদের চেয়ারম্যান পদে দায়িত্ব পালন করেন। তাঁর একমাত্র ও সর্বকনিষ্ঠ বোন রাবেয়া বেগম। তাঁর ভ্রাতুষ্পুত্র মুহাম্মদ জাহাঙ্গীর আলম ২০১৯ সালে উখিয়া উপজেলা পরিষদ নির্বাচনে বিপুল ভোটে ভাইস চেয়ারম্যান পদে জয়লাভ করেন।   শিক্ষাজীবন  এ.টি.এম. জাফর আলম মহেশখালী উচ্চ বিদ্যালয় হতে মাধ্যমিক ও চট্টগ্রাম কলেজ হতে উচ্চ মাধ্যমিক পরীক্ষায় কৃতিত্বের সঙ্গে উত্তীর্ণ হন। পরবর্তীতে প্রাচ্যের অক্সফোর্ড হিসেবে খ্যাত ঢাকা বিশ্ববিদ্যালয়ে মৃত্তিকাবিজ্ঞান বিভাগে ভর্তি হন। সেখান হতে ১ম বিভাগ পেয়ে সফলতার সাথে স্নাতক সম্পন্ন করেন।   কর্মজীবন   শিক্ষাজীবন সমাপান্তে তিনি তৎকালীন পাকিস্তান সিভিল সার্ভিস (সিএসপি) পরীক্ষায় উত্তীর্ণ হন ও নোয়াখালীর এসডিও হিসাবে নিয়োগ লাভ করেন। স্বাধীনতা যুদ্ধ শুরু হওয়ার অল্প কিছুকাল পরই সিএসপি কর্মকর্তা হিসাবে সরকারি চাকুরিতে তার যোগদানের কথা ছিলো।   পুরস্কার ও সম্মাননা  বাংলাদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৯ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।   আরও দেখুন   স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী বিষয়শ্রেণী:১৯৪৭-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:কক্সবাজার জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:স্বাধীনতা পুরস্কার বিজয়ী
১৭তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ১৭তম আয়োজন; যা ১৯৯২ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।  এই বছর একটি মরণোত্তর পুরস্কারসহ মোট ২২টি শাখায় পুরস্কার প্রদান করা হয়।  বিজয়ীদের তালিকা   মেধা পুরস্কার  পুরস্কারের নামবিজয়ীচলচ্চিত্র শ্রেষ্ঠ চলচ্চিত্র   শঙ্খনীল কারাগার শ্রেষ্ঠ স্বল্পদৈর্ঘ্য চলচ্চিত্র  ধূসর যাত্রা শ্রেষ্ঠ পরিচালক মতিন রহমান অন্ধ বিশ্বাস শ্রেষ্ঠ অভিনেতা  আলমগীর  অন্ধ বিশ্বাস শ্রেষ্ঠ অভিনেত্রী  ডলি জহুর শঙ্খনীল কারাগার শ্রেষ্ঠ পার্শ্বচরিত্রে অভিনেতা  মিজু আহমেদ  ত্রাস শ্রেষ্ঠ পার্শ্বচরিত্রে অভিনেত্রী  আনোয়ারারাধা কৃষ্ণ শ্রেষ্ঠ শিশুশিল্পী  সিমি উচ্চ শিক্ষা শ্রেষ্ঠ সঙ্গীত পরিচালক  আলম খান দিনকাল শ্রেষ্ঠ গীতিকার  গাজী মাজহারুল আনোয়ার উচ্চ শিক্ষা শ্রেষ্ঠ পুরুষ সঙ্গীত শিল্পী  সৈয়দ আব্দুল হাদী ক্ষমা শ্রেষ্ঠ নারী সঙ্গীত শিল্পী   সাবিনা ইয়াসমিন রাধা কৃষ্ণ  কারিগরী পুরস্কার পুরস্কারের নামবিজয়ীচলচ্চিত্রশ্রেষ্ঠ চিত্রনাট্যকার  কাজী হায়াৎ ত্রাস শ্রেষ্ঠ কাহিনীকার  হুমায়ুন আহমেদ শঙ্খনীল কারাগার শ্রেষ্ঠ চিত্রগ্রাহক  আবু হেনা বাবলু  শ্রেষ্ঠ শিল্প নির্দেশক  বিজয় সেন অন্ধ বিশ্বাস শ্রেষ্ঠ সংলাপ রচয়িতা  কাজী হায়াৎ ত্রাস শ্রেষ্ঠ সম্পাদক  সাইফুল ইসলাম ত্রাস শ্রেষ্ঠ শব্দ গ্রাহক  এম এ মজিদ শঙ্খনীল কারাগার শ্রেষ্ঠ নৃত্য পরিচালক  আমির হোসেন বাবু বেপরোয়া শ্রেষ্ঠ মেকআপম্যান  দীপক কুমার সুর  মাটির কসম  বিশেষ পুরস্কার  বিশেষ পুরস্কার - আব্দুল জব্বার খান (মরণোত্তর)  তথ্যসূত্র  বিষয়শ্রেণী:জাতীয় চলচ্চিত্র পুরস্কার (বাংলাদেশ) বিষয়শ্রেণী:১৯৯২-এর চলচ্চিত্র পুরস্কার
সহজ ইংরেজি উইকিপিডিয়া হল  উইকিপিডিয়া বিশ্বকোষ। এটা প্রাথমিক ইংরেজিতে লেখা। সহজ ইংরেজি উইকিপিডিয়ায় সংক্ষিপ্ত বাক্য এবং প্রত্যেকটি নিবন্ধে ইংরেজি উইকিপিডিয়া থেকে সহজ শব্দ এবং ব্যাকরণ ব্যবহার করা হয়েছে।  বিভিন্ন দরকারে বিভিন্ন ব্যক্তি সহজ ইংরেজি উইকিপিডিয়া ব্যবহার করে থাকেন। কিছু উদাহরণ যারা সহজ ইংরেজি উইকিপিডিয়া ব্যবহার করেন:  শিক্ষার্থী  শিশু  প্রাপ্তবয়স্ক যারা ইংরেজি তেমন জানেন না যারা  ইংরেজি শিখছেন  এছাড়াও অনেকে কঠিন বাক্য বোঝার জন্য সহজ ইংরেজি উইকিপিডিয়া ব্যবহার করেন। ২০০৩ সালে সহজ ইংরেজি উইকিপিডিয়া যাত্রা শুরু করে। সহজ ইংরেজি উইকিপিডিয়ার টি  নিবন্ধ রয়েছে৷ সেপ্টেম্বর ২০১৯ অনুযায়ী, সহজ ইংরেজি উইকিপিডিয়া ৫২তম ছিল৷Wikimedia list of Wikipedias and their statistics Retrieved 24 September 2019.   তথ্যসূত্র   বহিঃসংযোগ   সহজ ইংরেজি উইকিপিডিয়ার মোবাইল সংস্করণ  বিষয়শ্রেণী:ভাষা অনুযায়ী উইকিপিডিয়া বিষয়শ্রেণী:২০০৩-এ প্রতিষ্ঠিত ইন্টারনেট সম্পত্তি
১৯৩০ গ্রেগরীয় বর্ষপঞ্জির একটি সাধারণ বছর যা বুধবার দিয়ে শুরু হয়েছে।  ঘটনাবলী   জানুয়ারি  ফ্রেব্রুয়ারি  মার্চ  এপ্রিল  মে  জুন  জুলাই  আগস্ট  সেপ্টেম্বর  অক্টোবর  নভেম্বর  ডিসেম্বর  জন্ম  thumb|100px|Robert Loggia  thumb|100px|Tippi Hedren thumb|100px|Buzz Aldrin thumb|100px|Derek Walcott thumb|100px|Gene Hackman  ১ জানুয়ারি - আবদুল্লাহ আল মুতী শরফুদ্দিন, বাংলাদেশের প্রখ্যাত শিক্ষাবিদ, বিজ্ঞান লেখক ও বিজ্ঞান কর্মী।  ৩০ জানুয়ারি - জিন হ্যাকম্যান, মার্কিন অভিনেতা ও ঔপন্যাসিক।  ৮ আগস্ট - বেগম ফজিলাতুন্নেসা, বাংলাদেশের জাতির জনক শেখ মুজিবুর রহমানের স্ত্রী ও বাংলাদেশের সাবেক প্রধানমন্ত্রী শেখ হাসিনার মাতা। (মৃ. ১৯৭৫)   মৃত্যু   বিষয়শ্রেণী:১৯৩০  nv:1901 – 1950